# Úradný vestník C 130A/23.

| | ISSN 1977-1037 |
| --- | --- |
| Úradný vestník
  Európskej únie | C 130A |
| | |
| Slovenské vydanie | Informácie a oznámenia | Ročník 6523. marca 2022 |

ISSN 1977-1037

Úradný vestník

Európskej únie

C 130A

Slovenské vydanie

Informácie a oznámenia

Ročník 6523. marca 2022

---

| Obsah | Strana |
| --- | --- |
| | V   Oznamy |
| | ADMINISTRATÍVNE POSTUPY |
| | Súdny dvor |
| 2022/C 130 A/01 | Výzva na predkladanie kandidatúr | 1 |

Obsah

Strana

V   Oznamy

ADMINISTRATÍVNE POSTUPY

Súdny dvor

2022/C 130 A/01

Výzva na predkladanie kandidatúr

1

---

| SK | |
| --- | --- |

SK

---

V Oznamy

ADMINISTRATÍVNE POSTUPY

Súdny dvor

| 23.3.2022 | SK | Úradný vestník Európskej únie | CA 130/1 |
| --- | --- | --- | --- |

23.3.2022

SK

Úradný vestník Európskej únie

CA 130/1

---

VÝZVA NA PREDKLADANIE KANDIDATÚR

(2022/C 130 A/01)

V rámci generálneho riaditeľstva pre administratívne záležitosti Súdneho dvora Európskej únie sa uvoľní pracovné miesto riaditeľa pre budovy a bezpečnosť (platová trieda AD 14 alebo AD 15). Na obsadenie tohto miesta sa vzťahuje článok 29 ods. 2 Služobného poriadku úradníkov Európskej únie.

I.   POVAHA FUNKČNÉHO ZARADENIA

Riaditeľ pre budovy a bezpečnosť, ktorý podlieha generálnemu riaditeľovi pre administratívne záležitosti, vedie riaditeľstvo pre budovy a bezpečnosť (ďalej len „DBS“), ktorého činnosti iniciuje a koordinuje.

DBS je zodpovedné za vedenie a realizáciu stavebných projektov Súdneho dvora Európskej únie (ďalej len „inštitúcia“), za prestavbu a vybavenie budov, ktoré inštitúcia užíva, ako aj za údržbu týchto budov. Zabezpečuje ďalej správu a údržbu technických zariadení. V rámci činností inštitúcie je tiež zodpovedné za bezpečnosť osôb, informácií a majetku. DBS riadi aj vnútornú logistiku, vrátane stravovania, nákupu a inventára, ako aj všeobecné služby (najmä technickú podporu vedení súdnych pojednávaní, správu vozového parku, či poštové služby). Ďalej vykonáva koordináciu rozvoja politiky inštitúcie v oblasti trvalo udržateľného riadenia a zabezpečuje napĺňanie tejto politiky v súlade s predpismi „EMAS“.

Najväčšie výzvy do budúcnosti spočívajú v oblasti údržby infraštruktúry – musí byť profesionálna, systematická a štruktúrovaná, aby sa zachovala jej hodnota –, ako aj v jej prispôsobovaní tak, aby dlhodobo spĺňala meniace sa potreby inštitúcie. V tejto súvislosti bude potrebné venovať osobitnú pozornosť narastajúcemu využívaniu práce z domu. Ďalej bude potrebné zabezpečiť rozvoj a stabilizáciu bezpečnostného systému, a to tak z hľadiska technického vybavenia, ako aj organizačnej stratégie. Činnosti DBS sa vyznačujú neustálym zlepšovaním a zabezpečovaním kvality.

V súlade s prioritami definovanými inštitúciou a s prihliadnutím na jej špecifické potreby spojené s výkonom súdnych činností, riaditeľ DBS poskytuje poradenstvo príslušným orgánom inštitúcie a navrhuje im stratégiu v oblasti infraštruktúry, bezpečnosti a logistiky v krátkodobom, strednodobom a dlhodobom horizonte. Zabezpečuje tiež rozpočtové plánovanie činností a plnenie pracovných plánov. Riadi tím približne 150 úradníkov a zamestnancov a dohliada na plnenie zmlúv o poskytovaní služieb externými poskytovateľmi, najmä v oblasti údržby a správy technických zariadení, upratovania, strážnej služby a požiarnej ochrany, ako aj v oblasti stravovania. Ročný rozpočet, ktorý spravuje DBS, predstavuje približne 65 miliónov eur.

Riaditeľ DBS tiež zabezpečuje, aby infraštruktúra spĺňala požiadavky platných technických predpisov, a vykonáva právomoci povoľujúceho úradníka vymenovaného subdelegovaním pre výdavky súvisiace s činnosťou tohto riaditeľstva, pričom zabezpečuje dodržiavanie rozpočtových pravidiel, najmä v oblasti verejného obstarávania.

Pri plnení svojich povinností zastupuje inštitúciu voči vonkajším subjektom a orgánom, vrátane vnútroštátnych orgánov hostiteľského štátu, ako aj v rámci spolupráce medzi inštitúciami Európskej únie.

II.   PROFIL UCHÁDZAČA

Hľadáme človeka, ktorý dokáže riadiť a motivovať veľkú skupinu kompetentných odborníkov, ktorí sú špecialistami v oblasti budov, bezpečnosti a logistiky, s vynikajúcimi schopnosťami v oblasti riadenia a vedenia administratívnej jednotky začlenenej medzi služby pracujúce v multikulturálnom prostredí. Mal by mať výborné komunikačné, vyjednávacie a interpersonálne zručnosti na budovanie a udržiavanie konštruktívnych vzťahov tak v rámci inštitúcie s členmi a zamestnancami oboch súdov a administratívnych oddelení, ako aj mimo inštitúcie s ostatnými inštitúciami a agentúrami Európskej únie, vnútroštátnymi orgánmi hostiteľského štátu (vrátane orgánov presadzovania práva), architektmi, inžiniermi a konzultantmi, ako aj so súkromnými spoločnosťami.

Mal by byť tiež schopný porozumieť výzvam, ktorým čelia veľké organizácie pri navrhovaní, rozvoji a vývoji infraštruktúry, bezpečnosti a logistiky. Mal by dokázať vypracovať strategické ciele v týchto oblastiach v súvislosti s prioritami stanovenými inštitúciou a premietnuť tieto ciele do návrhov konkrétnych opatrení. Veľmi žiaduce sú odborné skúsenosti s plánovaním a riadením projektov.

Mal by mať dobré znalosti rozpočtových pravidiel platných pre inštitúcie Európskej únie, predovšetkým v oblasti verejného obstarávania a dobré znalosti správy veľkých rozpočtov a zmlúv.

Osobitne budú zohľadnené skúsenosti v oblasti požiarnej bezpečnosti a skúsenosti s uplatňovaním systémov zabezpečenia kvality a environmentálneho manažérstva.

III.   POŽADOVANÉ PODMIENKY

Uchádzači musia spĺňať podmienky na vymenovanie úradníka stanovené v Služobnom poriadku úradníkov Európskej únie (ďalej len „služobný poriadok“). Okrem toho minimálne požiadavky na toto pracovné miesto sú:

| — | ukončené vzdelanie zodpovedajúce ucelenému vysokoškolskému štúdiu osvedčené diplomom, |
| --- | --- |

—

ukončené vzdelanie zodpovedajúce ucelenému vysokoškolskému štúdiu osvedčené diplomom,

| — | nadobudnuté odborné skúsenosti v dĺžke najmenej desať rokov v jednej alebo viacerých oblastiach v odvetví stavebníctva, bezpečnosti a logistiky, |
| --- | --- |

—

nadobudnuté odborné skúsenosti v dĺžke najmenej desať rokov v jednej alebo viacerých oblastiach v odvetví stavebníctva, bezpečnosti a logistiky,

| — | nadobudnuté odborné skúsenosti v dĺžke najmenej piatich rokov v oblasti vedenia tímov, |
| --- | --- |

—

nadobudnuté odborné skúsenosti v dĺžke najmenej piatich rokov v oblasti vedenia tímov,

| — | veľmi dobrá znalosť jedného úradného jazyka Európskej únie a dostatočná znalosť jedného z ďalších úradných jazykov Európskej únie. Zo služobných dôvodov sa požaduje dobrá znalosť francúzskeho jazyka, pričom znalosť angličtiny a/alebo nemčiny je veľkou výhodou. |
| --- | --- |

—

veľmi dobrá znalosť jedného úradného jazyka Európskej únie a dostatočná znalosť jedného z ďalších úradných jazykov Európskej únie. Zo služobných dôvodov sa požaduje dobrá znalosť francúzskeho jazyka, pričom znalosť angličtiny a/alebo nemčiny je veľkou výhodou.

IV.   ODMENA A PRACOVNÉ PODMIENKY

Odmena a pracovné podmienky sú rovnaké ako tie, ktoré sú stanovené v služobnom poriadku pre platové triedy AD 14 alebo AD 15. Pre orientáciu, základný mesačný plat úradníka pre prvý stupeň platovej triedy AD 14 je 15 255 eur a základný mesačný plat úradníka pre prvý stupeň platovej triedy AD 15 je 17 226 eur. Upozorňujeme uchádzačov, že služobný poriadok stanovuje povinnosť pre všetkých nových úradníkov úspešne absolvovať deväťmesačnú skúšobnú lehotu.

V.   POLITIKA PRIJÍMANIA DO ZAMESTNANIA

Súdny dvor zaručuje rovnosť príležitostí na základe porovnávacieho hodnotenia kvalít uchádzačov a rovnosť zaobchádzania so všetkými osobami, ktoré prejavia záujem o voľné pracovné miesto. Aktívne podporuje predkladanie rozmanitých kandidatúr od uchádzačov s rôznymi skúsenosťami, zručnosťami a znalosťami, a to na čo najširšom geografickom základe spomedzi štátnych príslušníkov členských štátov Európskej únie.

Pre informácie o spracúvaní osobných údajov na účely tohto výberového konania sa uchádzačom odporúča nahliadnuť do informačného oznámenia o prijímaní do administratívnych služieb Súdneho dvora Európskej únie.

VI.   DORUČENIE KANDIDATÚR

Kandidatúry uchádzačov o toto pracovné miesto treba doručiť výlučne elektronickou poštou na adresu DIR-DBS@curia.europa.eu najneskôr do 22. apríla 2022. Ku kandidatúram treba pripojiť podrobný životopis a všetky ostatné potrebné dokumenty. Uchádzači musia pripojiť k svojej kandidatúre aj motivačný list a krátky referát (maximálne 5 strán) o ich vízii činností a riadenia riaditeľstva, ktorého sa týka táto výzva na predkladanie kandidatúr.

Schválené 15. marca 2022

---